Oly Ilunga Kalenga

Oly Ilunga Kalenga (s. 24. kesäkuuta 1960 Lubumbashi) on kinshasankongolainen lääkäriIlunga Kalenga Oly International Organization for Migration ja poliitikko, joka toimi maansa terveysministerinä vuosina 2016–2019.DR Congo's Health Minister Resigns Amidst Ebola Pandemic  teleSUR English

Ilunga Kalenga valmistui Louvainin katolisesta yliopistosta lääketieteen tohtoriksi vuonna 1984 ja erikoistui vielä tämän jälkeen samassa opinahjossa sisätauteihin vuosina 1986–1991. Hän on työskennellyt tutkijana Ranskassa ja Belgiassa. 

 Ero hallituksesta ja rikossyytökset 
Ilunga Kalenga erosi 22. heinäkuuta 2019 terveysministerin tehtävistä. Hän oli vastustanut presidentti Félix Tshisekedin päätöstä poistaa terveysministeriltä vastuu Kivun ebolaepidemian vastaisesta kamppailusta ja siirtää tämä toimenkuva komitealle, joka raportoi suoraan presidentille.DR Congo: Former health minister under house arrest Anadolu Agency

Ilunga Kalengalta kiellettiin maasta poistuminen hänen kuulemisensa jälkeen 27. elokuuta 2019. Hänet pidätettiin 14. syyskuuta, kun hän oli poliisin mukaan yrittämässä maasta poistumista. Häntä syytettiin ebolaan vastaamiseen varatun 4,3 miljoonan Yhdysvaltain dollarin kavaltamisesta. Tuomioistuin määräsi Ilunga Kalengan kotiarestiin.

 Lähteet 

Luokka:Kinshasankongolaiset poliitikot
Luokka:Terveysministerit
Luokka:Kinshasankongolaiset lääkärit
Luokka:Vuonna 1960 syntyneet
Luokka:Elävät henkilöt